EkBass/fiwiki-20250220-pages-articles huggingface dataset:
Kultainen naamio (antologia)

Kultainen naamio on vuonna Boris Hurtan toimittama, vuonna 1993 julkaistu kokoelma suomalaisia kauhunovelleja, jotka pohjautuvat H. P. Lovecraftin luomaan Cthulhu-mytologiaan. Mukana on yhdeksän novellia seitsemältä kirjailijalta. Hurtta on jakanut novellit kahteen ryhmään, "miesten juttuihin" ja "naisten juttuihin", kirjoittajan sukupuolen mukaan. Mukana on myös S. Albert Kivisen esipuhe, jossa esitellään Cthulhu-mytologiaa ja genren keskeisiä kirjailijoita. == Sisältö == * Sauli Santikko: ”Kultainen naamio” * Boris Hurtta: ”Myöhempinä aikoina” * S. Albert Kivinen: ”Maan hönkä” * J. Kouta: ”Beliar” * Sauli Santikko: ”Rajamaa” * Boris Hurtta: ”Tulvavuoksen jumalat” * Kari Nenonen: ”Ravintola” * Maarit Verronen: ”Uhrituoksujen viesti” * Johanna Sinisalo: ”Me vakuutamme sinut” == Vastaanotto == Aikakoneen arviossa Juhani Hinkkanen kehuu Kultaista naamiota. Hänestä se on parempi kuin samoihin aikoihin ilmestynyt Lovecraft-kokoelma Varjo menneisyydestä; siinä missä Lovecraftin novellit ovat vanhentuneet, ovat Kultaisen naamion heikoimmatkin novellit laadukkaita. Hinkkanen sanoo kokoelmasta löytyvän sekä Lovecraftin henkisiä perinnetietoisia tarinoita että Cthulhu-mytologiaa modernisoivia novelleja. Hän ei kuitenkaan ymmärrä, miksi kokoelma on jaettu ”miesten ja naisten juttuihin”. Jos tarkoitus on puolustella naiskirjailijoiden mukanaoloa, se on tarpeetonta, sillä Verrosen ja Sinisalon novellit ovat kokoelman parhaat. Kumpikin kirjailija säilyttävää oman äänensä, vaikka kirjoittaakin Cthulhu-perinteeseen nojaavaa tarinaa. Erityisesti Sinisalon ”Me vakuutamme sinut” vakuuttaa todentuntuisuudellaan. Myös Santikon novellit olisivat päteviä ehdokkaita seuraavan Atorox-palkinnon saajaksi. Toisaalta Nenosen ”Ravintolalla” ei ole selkeää yhteyttä Cthulhu-mytologiaan, eikä sen mukanaolo tunnu perustellulta. Hinkkanen myös huomauttaa, että vaikka hän pitääkin Hurtan ”Myöhempinä aikoina” ja Kivisen ”Maan hönkä” -novelleista, ovat ne ”enemmänkin näytteitä sorminäppäryydestä ja Lovecraft-harrastuksesta kuin siitä mihin kirjoittajat omimmillaan pystyisivät”. == Lähteet == Luokka:Cthulhu-antologiat ja -novellikokoelmat Luokka:Suomalaiset antologiat Luokka:Suomalaiset kauhunovellikokoelmat Luokka:Vuoden 1993 kirjat
Kultainen naamio

Kultainen naamio voi tarkoittaa: * Kultainen naamio, teatterialan palkinto. * Kultainen naamio, suomalainen kauhunovellikokoelma. * Kultainen naamio, kahdeksas Piko ja Fantasio -albumi.
Kukkia kaamoksesta

__NOTOC__ Kukkia kaamoksesta on hardcore punk -yhtye Tryerin toinen studioalbumi. Se julkaistiin 24. lokakuuta 2014 levymerkillä If Society. == Vastaanotto == Albumi sai hyvän vastaanoton. Soundin Mikko Meriläinen antoi albumille neljä tähteä viidestä. Hän totesi harvan punkyhtyeen pystyvän tekemään Tryerin tasoista musiikkia, ja nosti erityisesti Vesa Ahosen bassonsoiton sekä laulaja Jussi Kaholan ulosannin vaikuttavimmiksi asioiksi. Niin ikään Desibelin Ilkka Valpasvuo antoi albumille neljä tähteä, ja piti sitä tummasävyisyydessään ja kaamos-teemaisuudessaan piristävänä albumina. Imperiumin Jesse Ryhänen piti albumia mielenkiintoisena, ja totesi yhtyeen onnistuneen ”tekemään levyn joka on monipuolinen mutta silti konstailematon, melodinen mutta silti tarpeeksi rankka, hevi mutta kuitenkin punk”. == Kappaleet == # # # # # # # # # # # # == Kokoonpano == * Jussi Kahola – laulu, kitara * Tuomas Mikola – kitara, laulu * Vesa Ahonen – basso, laulu * Jonne Haapa-aho – rummut === Vierailevat muusikot === * Samu Oittinen – tamburiini * Jaakko Pimperi & Teemu Karjalainen – huudot === Tuotanto === * Jani Riihimäki – äänittäjä, miksaaja * Samu Oittinen – masteroija * Ville Angervuori – kansikuva, yhtyekuva == Arvostelut == * Desibeli.net: * Imperiumi.net: * Soundi: == Lähteet == == Aiheesta muualla == * Kukkia kaamoksesta @ bandcamp.com Luokka:Vuoden 2014 albumit Luokka:Tryerin albumit Luokka:If Societyn albumit
Télé (järvi)

Télé on Nigerjoen tulvajärvi Malissa. Se sijaitsee joen vasemmanpuoleisella järvialueella Timbuktun alueen Goundamin piirissä. Téléjärveä ruokkii kaksi Nigerjoesta lähtevää kanavaa, 65 kilometriä pitkä Kondi ja 105 kilometriä pitkä Tassakane, jotka yhtyvät 20 kilometrin päässä järvestä. Nigerin tulva alkaa yleensä elokuussa ja jatkuu helmikuuhun saakka. Télé kuivuu yleensä toukokuussa, mutta poikkeuksellisina vuosina vesi voi säilyä järvessä vuoden ympäri.Togola, s. 62–63. Téléjärvestä vesi voi virrata Takarajärveen ja Faguibineen ja sieltä edelleen Gouberiin ja Kamangoon. Kolmekymmentä kilometriä pitkän Télén keskelle työntyy pohjoisesta hiekkasärkkä. Järven pinta-ala on laajimmillaan 190 neliökilometriä, tilavuus enimmillään 300–350 miljoonaa kuutiometriä ja suurin syvyys viisi metriä. Järvi sijaitsee Télén ja Goundamin kuntien alueella. Sen rantojen asukkaat ovat songhaita, tuaregeja, belloja, fulbeja ja sorkoja. Songhait harjoittavat etupäässä maanviljelyä, tuaregit ja fulbet karjanhoitoa ja bellat ja sorkot kalastusta. Nigerjoen tulvien heikentyminen ja Téléjärven kuivuminen 1970-luvun alusta lähtien on vaikeuttanut seudun elinkeinoja ja aiheuttanut konflikteja maanviljelijöiden ja karjanhoitajien välilläTogola, s. 61–62, 73–74.. ==Lähteet== * ===Viitteet=== Luokka:Malin järvet Luokka:Nigerin vesistö
Messerschmitt P.1079

Messerschmitt P.1079 oli saksalaisen Messerschmittin suunnitteluasteelle jäänyt sarja hävittäjälentokoneita. Sarjan koneet olivat yksipaikkaisia, ja ne oli tarkoitus varustaa joko ramjet- tai suihkumoottorilla versiosta riippuen. == Historia == Messerschmittin Augsburgin osasto alkoi tutkia insinööri Paul Schmidtin suunnittelemien ramjet-moottorien käyttöä lentokoneen voimalaitteena vuonna 1941. Ensimmäisessä projektin puitteissa kehitetyssä koneversiossa suurikokoinen 98 kilonewtonin ramjet-moottori oli tarkoitus asentaa pienen nuolisiiven päälle, nasellityyppisen ohjaamon sijaitsessa siiven ala- ja etupuolella. Version oli tarkoitus toimia vain koelentokoneena, eikä sitä suunniteltu palveluskäyttöön, minkä seurauksena tyyppi varustettiin laskeutumissuksella täyden laskutelinevarustuksen sijaan. Nousukiito olisi tehty pyörällisen vaunun kyydissä, joka irtoaisi koneesta lentoonlähdön yhteydessä. P.1079/1-mallin jälkeen kehitettiin versiot P.1079/2 – P.1079/5 ja P.1079/7. Osassa näistä oli tarkoitus käyttää BMW 3302 -suihkumoottoreita alkuperäisen ramjet-moottorin sijasta. P.1079/13b -malli poikkesi merkittävästi aiemmin kehitetyistä, sillä se oli tarkoitus varustaa kahdella Schmidtin suunnittelemalla ramjet-moottorilla, jotka olisivat määrittäneet koneen rungon ulkomuodon. Ohjaamo olisi sijoitettu moottorien väliin ja yksittäinen sivuperäsin olisi korvattu kahdella korkeusperäsimen kärjissä sijaitsevalla. P.1079/15-malli poikkesi jälleen huomattavasti kaikista edeltäjistään, sillä yksimoottorisen koneen suurikokoinen ramjet-moottori olisi kulkenut yläpuolelta pisaraa muistuttaneen rungon keskellä, epäsymmetrisesti sijoitetun ohjaamon ollessa tyyrpuurin puolella moottoriin nähden. Versiossa palattiin perinteiseen peräsinrakenteeseen. P.1079/16 oli /15-version jatkokehitelmä, jossa ohjaamon vastapuolella ollut tyhjä rungon osa poistettiin, jolloin runko muuttui päältä nähtynä puolikasta pisaraa muistuttavaksi. Koneessa siirryttiin jälleen /13b-mallista tuttuihin korkeusperäsimen kärkiin sijoitettuihin kaksoissivuperäsimiin. P.1079-mallisarjan viimeinen tunnettu konesuunnitelma oli ulkomuodoltaan perinteisempi P.1079/51, jossa ramjet-voimalaite oli sijoitettu rungon alaosaan ohjaamon ja polttoainetankkien sijaitessa sen päällä. Peräsin oli rakenteeltaan perinteinen ja aseituksena oli tarkoitus käyttää kahta runkoon asennettua MG 151/20 -tykkiä. == Lähteet == == Aiheesta muualla == P.1079 Luokka:Saksalaiset hävittäjälentokoneet Luokka:1940-luvun hävittäjälentokoneet Luokka:Saksalaiset lentokoneprojektit, 1939–1945
Triangeli (visailuohjelma)

Triangeli oli suomalainen Yle TV2 -kanavalla 1990-luvulla esitetty musiikkiaiheinen tietokilpailuohjelma. Ohjelmaa juonsivat Jussi Raittinen ja Susanna Palin-Airila. Ohjelmassa kolmihenkiset joukkueet kilpailivat toisiaan vastaan musiikkitietämyksestä. Joka jaksossa esiintyi myös musiikkivieraita. Luokka:Visailuohjelmat Luokka:Musiikkiohjelmat Luokka:Yle TV2:n televisio- ohjelmat Luokka:1990-luvun suomalaiset televisiosarjat
Srilankantoko

Srilankantoko (Ocyceros gingalensis) on sarvinokkien heimoon kuuluva lintu. Sitä tavataan Sri Lankassa. Lajin kannan suuruutta ei ole määritetty mutta sen on ilmoitettu olevan paikallisesti yleinen, ja kanta arvioidaan vakaaksi. Lajin elinpiiriä ovat erityisesti metsät mutta myös viljelmät ja puutarhat. thumbnail|left == Lähteet == ==Aiheesta muualla== * Birdlife.org Luokka:Sarvinokkalinnut
Intiantoko

Intiantoko (Ocyceros birostris) on sarvinokkien heimoon kuuluva lintu. Sitä tavataan seuraavissa maissa: Bangladesh, Intia, Nepal ja Pakistan. Lajin kannan suuruutta ei ole määritetty, ja se on laajalle levinnyt ja usein yleinen. Kanta arvioidaan vakaaksi, koska sillä ei ole mitään erityisiä uhkia. Se elää erityisesti kuivissa metsissä ja kuivilla savanneilla mutta myös viljelyksillä ja puutarhoissa. Lintu on päältä harmaanruskea, ja sillä on nähtävissä kulmakarvat. Korvien peitinhöyhenet ovat tummemmat. Lentosulat siivissä ovat tummanruskea ja niissä on vaalea kärki. Pyrstössä on valkoinen kärki ja tumma juova pyrstön alapäässä. Linnun silmät ovat punaiset ja silmäluomissa on ripset. Nokassa oleva erikoinen ontto rakenne on lyhyt ja terävä. == Lähteet == == Aiheesta muualla == * Birdlife.org Luokka:Sarvinokkalinnut
Pyörähdysellipsoidi

Pyörähdysellipsoidi on ellipsoidi, joka saadaan pyöräyttämällä ellipsi pääakselinsa ympäri. Ellipsin pääakselia, jonka ympäri pyörähdys on tehty, kutsutaan pyörähdysellipsoidin pyörähdysakseliksi. Jos ellipsi pyörähtää esimerkiksi x-akselin ympäri, kappaleen poikkileikkaus tasossa yz on ympyrä, jonka säde r = b = c Luokka:Pinnat
Jussi Rautaniemi

Jussi Rautaniemi (s. 1984) on suomalainen elokuvaleikkaaja. Hän saanut Jussi- palkinnon parhaasta leikkauksesta elokuvista Hymyilevä mies (2016), Aalto (2020) ja Hytti nro 6 (2021). Lisäksi hän on ollut ehdokkaana kahdesti, elokuvilla Korso (2014) ja Juice (2018). Vuonna 2024 hän voitti Viron EFTA- palkinnon parhaasta leikkaamisesta Rainer Sarnetin Elokuvasta The Invisble Fight. Uransa alussa hän leikkasi Jani Volasen kulttisarjan Ihmebantun, ja yhteistyö jatkui sarjoissa M/S Romantic ja MunkkivuoriMunkkivuori. Elisa.fi.. Cannesin elokuvajuhlilla Rautaniemen leikkaamista töistä on palkittu Taulukauppiaat Cinefondation-sarjassa vuonna 2010 (pääpalkinto)Cinefondation- kilpasarja., Hymyilevä mies Un Certain Regard -sarjassa vuonna 2016 (pääpalkinto), pääkilpasarjassa Teppo Airaksisen lyhytelokuva Katto vuonna 2017 ja Juho Kuosmasen ohjaama Hytti nro 6Juho Kuosmasen ohjaama Hytti nro.6. Yle. pääkilpasarjassa Gran Prix-palkinnollaHytti nro 6. Cannesin Gran Prix- palkinto. Yle.fi. vuonna 2021. La Semaine de la Critique -sarjassa on lisäksi esitetty Mikko Myllylahden lyhytelokuva Tiikeri vuonna 2018 ja Metsurin tarina sai siellä ensi-iltansa vuonna 2022. Tuotantoyhtiö Bufo sai Suomen Elokuvasäätiön rahoituksen Jussin käsikirjoittamaan ja ohjaamaan lyhytelokuvaan Strive keväällä 2024. Rautaniemi on työskennellyt muun muassa Juho Kuosmasen, Teppo Airaksisen, Pekka Lehdon ja Virpi Suutarin elokuvissa. Lisäksi hän on leikannut vuosina 2011–2019 yli sadan elokuvan ja televisiosarjan trailerit ja vuonna 2024 hän ohjasi ensimmäisen ammattimaisen lyhytelokuvansa nimeltä Strive, joka on tulossa vuonna 2025. == Lähteet == Luokka:Suomalaiset elokuvaleikkaajat Luokka:Jussi-palkinnon saajat Luokka:Vuonna 1984 syntyneet Luokka:Elävät henkilöt
Barsø-luokka

Barsø-luokka oli Tanskan laivaston yhdeksän aluksen muodostama kutteriluokka, jonka alukset otettiin palvelukseen 1969 ja 1973. Alukset poistettiin palveluksesta 2000-luvun alussa. == Alukset == Aluksissa oli teräsrunko ja alumiiniset kansirakenteet. Ne oli valmistettu Tanskan aluevesien rannikkoalueen valvontaan. Kolme viimeistä alusta poikkesivat muista laajennetun komentosillan osalta. Vuoden 2004 jälkeen alusten 20 millimetrin tykit vaihdettiin kahteen 12,7 millimetrin raskaisiin konekivääreihin M/01 LvSa. Barsø-luokkanavalhistory.dk Nimi Telakka Kölinlasku Vesille Valmis Kohtalo KDM Barsø Svendborg Ship Yard Ltd 26. helmikuuta 1969 10. huhtikuuta 1969 20. toukokuuta 1969 poistettu palveluksesta 8. lokakuuta 2008 KDM Drejø Svendborg Ship Yard Ltd 26. helmikuuta 1969 26. huhtikuuta 1969 18. kesäkuuta 1969 poistettu palveluksesta 8. lokakuuta 2008 KDM Romsø Svendborg Ship Yard Ltd 29. huhtikuuta 1969 31. toukokuuta 1969 4. heinäkuuta 1969 poistettiin palveluksesta 21. maaliskuuta 2007 KDM Samsø Svendborg Ship Yard Ltd 29. huhtikuuta 1969 14. kesäkuuta 1969 31. heinäkuuta 1969 maannut ankkurissa vuodesta 2009 KDM Thurø Svendborg Ship Yard Ltd 18. kesäkuuta 1969 1. elokuuta 1969 30. elokuuta 1969 KDM Vejrø Svendborg Ship Yard Ltd 18. kesäkuuta 1969 8. elokuuta 1969 30. syyskuuta 1969 poistettiin palveluksesta 10. lokakuuta 2006 KDM Farø Svendborg Ship Yard Ltd 2. lokakuuta 1972 17. marraskuuta 1972 6. helmikuuta 1973 poistettiin palveluksesta 23. huhtikuuta 2008 KDM Læsø Svendborg Ship Yard Ltd 1. joulukuuta 1972 12. tammikuuta 1973 28. maaliskuuta 1973 poistettiin palveluksesta 7. lokakuuta 2009 KDM Rømø Svendborg Ship Yard Ltd 22. tammikuuta 1973 9. maaliskuuta 1973 28. maaliskuuta 1973 poistettiin palveluksesta 25. maaliskuuta 2009 == Lähteet == *
Vesipolitiikan puitedirektiivi

Vesipolitiikan puitedirektiivi (lyhennetään VPD) on vuonna 2000 käynnistynyt hanke, jonka tarkoitus on varmistaa Euroopan unionin alueella puhtaan veden riittävyys asukkaille ja elinkeinoelämälle. Jäsenvaltiot velvoitettiin sen puitteissa hoitamaan ja suojelemaan omia vesistöjään ja pohjavettään sekä tekemän yhteistyötä yli valtiorajojen hoitaessaan vesistöaluetta kokonaisuutena. Tavoitteena oli, että vesistöjen tila olisi hyvä vuoteen 2015 mennessä. Tavoitteeseen pääsemiseksi direktiivi määritteli tarkan aikataulun, jota seuraamalla tavoite saavutettiin. Aikataulussa oli kuitenkin poikkeussääntöjä, joiden kautta osatavoitteiden saavuttamista voidaan jatkaa vuoteen 2027 asti. == Lähteet == Luokka:Euroopan unionin direktiivit Luokka:Euroopan unionin ympäristöpolitiikka Luokka:Vesihuolto Luokka:Vesien saastuminen
Beskytteren-luokka

Beskytteren-luokka oli Tanskan laivaston kahden aluksen muodostama miinalaivaluokka. Alukset olivat aiemmin Yhdysvaltain laivaston keskiraskaita maihinnousualuksia (LSM). Luokan alusten sisaralus oli KDM Hjælperen. == Alukset == Beskytteren-luokkanavalhistory.dk Nimi Telakka Kölinlasku Vesille Valmis Kohtalo KDM Beskytteren ex- USS LSM-392 Charlestonin laivastontelakka 13. marraskuuta 1944 12. joulukuuta 1944 8. kesäkuuta 1954 poistettu palveluksesta 12. marraskuuta 1964 KDM Vindhunden ex- USS LSM-392 Charlestotnin laivastontelakka 13. marraskuuta 1944 17. joulukuuta 1944 22. kesäkuuta 1954 poistettu palveluksesta 12. marraskuuta 1964 == Lähteet == *
Proteiinidisulfidi-isomeraasi

Proteiinidisulfidi-isomeraasi on isomeraaseihin kuuluva entsyymi. Se katalysoi proteiineissa kysteiiniaminohappojen välisten disulfidisidosten muodostumista ja virheellisten disulfidisidosten isomeroimista oikeiksi. Entsyymiä esiintyy niin esi- kuin aitotumaisissakin soluissa ja se on tärkeässä roolissa proteiinien oikeanlaisessa laskostumisessa tertiäärirakenteeksi. Proteiinidisulfidi-isomeraasin EC-numero on EC 5.3.4.1. ==Rakenne ja toiminta== Aitotumaisten eliöiden proteiinidisulfidi-isomeraasi on rakenteeltaan tyypillisesti monomeeri, jonka molekyylimassa on noin 55 kDa. Eliöissä proteiinidisulfidi-isomeraasia esiintyy solujen solulimakalvostossa. Solulimakalvostossa vallitsee hapettavat olosuhteet, jotka ovat suotuisia kysteiiniaminohappojen välisten disulfidisidosten eli rikkisiltojen muodostumiselle. Näiden sidosten muodostuminen on tärkeässä roolissa siinä, miten proteiinit laskostuvat ja muodostavat kolmiulotteissen tertiäärirakenteensa. Proteiinidisulfidi-isomeraasi vaattii koentsyymikseen glutationin, joka ylläpitää entsyymin aktiivisen okhdan kysteiiniaminohapon tioliryhmän vapaassa tiolimuodossa. Lisäksi entsyymillä on sitoutumiskohta glutationireduktaasille. Proteiinidisulfidi-isomeraasi katalysoi sekä rikkisiltojen muodostumista, että väärien kysteiiniaminohappojen välille muodostuneiden sidosten isomeroimista oikeiksi. Entsyymin aktiivisessa kohdassa on kysteiiniaminohappoja, jotka ovat katalyyttisesti tärkeitä. Ensimmäisessä vaiheessa muodostuu disulfidisidos entsyymin ja jonkin substraattiproteiinin kysteiiniaminohappojen välille. Seuraavassa vaiheessa tämä sidos isomeroidaan siten, että jokin toinen substraatin kysteiiniaminohapoista korvaa entsyymin substraattiproteiinista. Tällöin muodostuu disulfidisidos substraattiproteiinin kahden kysteiiniaminohapon välille ja entsyymi vapautuu. Disulfidisidosten isomeroinnissa mekanismi on samankaltainen ja proteiinidisulfidi-isomeraasi toimii näin ollen niin kutsuttuna saperonina. ==Lähteet== Luokka:Isomeraasit
Ben Agathangelou

Panayiotis ”Ben” Agathangelou (s. 4. marraskuuta 1971 Hackney, Lontoo) on brittiläinen Haas- Formula 1 -tallin aerodynamiikkajohtaja. Agathangelou on toiminut Haas-tallin aerodynamiikkajohtajana vuodesta 2015 lähtien. Aiemmin hän on työskennellyt muun muassa McLaren, Tyrrell, Jaguar, Red Bull, HRT ja Ferrari -talleissa. Agathangelou opiskeli ilmailua ja astronautiikkaa Southamptonin yliopistossa. ==Lähteet== Luokka:Formula 1 -tallien työntekijät Luokka:Brittiläiset henkilöt Luokka:Vuonna 1971 syntyneet Luokka:Elävät henkilöt
Tomi Lehto

Tomi Petteri Lehto (s. 4. helmikuuta 1999 Espoo) on suomalainen este- ja kestävyysmatkojen juoksija. Hän edustaa Espoon Tapioita ja hänen valmentajanaan toimii Tommy Ekblom. Kalevan kisoista Lehto on saavuttanut pronssia 3 000 metrin estejuoksussa vuonna 2016. Lisäksi hän on ollut viestijuoksun SM-kilpailuissa mukana voittamassa pronssia 4 x 1 500 metrin viestijuoksusta vuonna 2016. Alle 18-vuotiaiden EM-kilpailuissa 2016 Lehto sijoittui 2 000 metrin estejuoksussa neljänneksi ja 3 000 metrin juoksussa kuudenneksi. == Lähteet == Luokka:Suomalaiset estejuoksijat Luokka:Vuonna 1999 syntyneet Luokka:Elävät henkilöt
Daphne-luokka (vartioalus)

Daphne-luokka oli Tanskan laivaston yhdeksän aluksen muodostama vartioalusluokka. Alukset otettiin palvelukseen 1960-luvun alussa ja ne poistettiin palveluksesta 1990-luvun alussa. == Alukset == Luokan alusten suunnitelmat perustuivat Britannian kuninkaallisen laivaston Ford-luokan suunnitelmiin. Alukset maalattiin aluksi oliivinvihreiksi kuten nopeat vartioveneet, mutta 1980-1984 alukset maalattiin standardin mukaisella laivaston harmaalla. Daphne-luokkanavalhistory.dk Nimi Telakka Kölinlasku Vesille Valmis Kohtalo KDM Daphne laivastontelakka, Holmen 1. huhtikuuta 1960 10. marraskuuta 1960 19. joulukuuta 1961 poistettu palveluksesta 30. kesäkuuta 1990 KDM Dryaden laivastontelakka, Holmen 1. heinäkuuta 1960 1. maaliskuuta 1961 4. huhtikuuta 1962 poistettu palveluksesta 1. heinäkuuta 1991 KDM Havmanden laivastontelakka, Holmen 15. marraskuuta 1960 16. toukokuuta 1961 30. elokuuta 1962 poistettu palveluksesta 1978 KDM Havfruen laivastontelakka, Holmen 15. maaliskuuta 1961 4. lokakuuta 1961 20. joulukuuta 1962 poistettu palveluksesta 1. helmikuuta 1991 KDM Najaden laivastontelakka, Holmen 20. syyskuuta 1961 20. kesäkuuta 1962 26. huhtikuuta 1963 poistettu palveluksesta 1. lokakuuta 1991 KDM Nymfen laivastontelakka, Holmen 31. maaliskuuta 1962 1. marraskuuta 1962 4. lokakuuta 1963 poistettu palveluksesta 1. marraskuuta 1991 KDM Neptun laivastontelakka, Holmen 1. syyskuuta 1962 29. toukokuuta 1963 18. joulukuuta 1963 poistettu palveluksesta 30. lokakuuta 1989 KDM Ran laivastontelakka, Holmen 1. joulukuuta 1962 10. heinäkuuta 1963 15. toukokuuta 1964 poistettu palveluksesta 31. maaliskuuta 1991 KDM Rota laivastontelakka, Holmen 19. kesäkuuta 1963 26. marraskuuta 1963 20. tammikuuta 1965 poistettu palveluksesta 31. lokakuuta 1989 == Lähteet == *
Darren Morgan

Darren Morgan (s. 3. toukokuuta 1966 Newport, Wales, Yhdistynyt kuningaskunta) on walesilainen entinen snooker-ammattilainen, joka pelaa nykyisin amatöörinä. Morgan on saavuttanut kaksi finaalipaikkaa ranking-turnauksissa, Welsh Openissa 1992 ja Asian Openissa 1993. == Lähteet == * Darren Morgan WorldSnooker.com ===Viitteet=== Luokka:Walesilaiset snookerpelaajat Luokka:Vuonna 1966 syntyneet Luokka:Elävät henkilöt
Michael Holt

Michael Holt (s. 7. elokuuta 1978 Nottingham, Englanti, Yhdistynyt kuningaskunta) on englantilainen snooker-ammattilainen. Holt voitti ensimmäisen ranking-turnauksensa helmikuussa 2020 voitettuaan Snooker Shoot- Out -turnauksen. Finaalissa kukistui Zhou Yuelong. Voitollaan Holt kuittasi 50 000 puntaa, pääsyn kauden 2020/2021 Champion of Champions -turnaukseen, sekä pääsyn kauden 2019/2020 Players Championship -turnaukseen noustuaan yksivuotisrankingissä kuudentoista parhaan joukkoon.https://www.bbc.com/sport/snooker/51608238https://www.eurosport.com/snooker/shoot- out/2019-2020/snooker-news-michael-holt-wins-shoot-out-to-clinch-maiden- ranking- title_sto7680000/story.shtmlhttps://snookerhq.com/2020/02/23/2020-snooker- shoot-out-success-michael-holt/ Holt on myös voittanut kaksi pientä ranking- turnausta ja hän on saavuttanut yhden finaalipaikan ranking-turnauksessa, Riika Mastersissa. Lisäksi hän on myös saavuttanut välieräpaikan Shainghai Mastersissa ja viisi muuta puolivälieräpaikkaa. == Lähteet == * Michael Holt WorldSnooker.com ===Viitteet=== Luokka:Englantilaiset snookerpelaajat Luokka:Vuonna 1978 syntyneet Luokka:Elävät henkilöt
Salibandyn 2. divisioona (naiset)

Naisten 2. divisioona on Suomen neljänneksi korkein salibandyn sarjataso. Sarjaa pelataan alueittain melkein kaikilla Salibandyliiton alueilla: paitsi Kaakkois-Suomessa. Etelä-Suomessa, Länsirannikolla, Sisä-Suomessa, Savo- Karjalassa, Pohjanmaalla ja Pohjois-Suomessa. 2. divisioonassa ottelut pelataan turnausmuotoisena ja ottelu kestää 3 x 15 minuuttia. 2\. divisioonan parhaat karsivat kauden päätteeksi paikoista naisten Suomi Sarjan. == Joukkueet 2024–2025 == Etelä-Suomi Lohko 1 * FLOB, Espoo * Oilers, Espoo * Hawks, Helsinki * Helsinki United, Helsinki * Tapma, Helsinki * SB-Pro II, Nurmijärvi * PSS III, Porvoo * SB Vantaa II, Vantaa * SB Vantaa III, Vantaa * Tiikerit, Vantaa * SBSV, Vantaa Länsirannikko (2./3. div) Syyskauden jälkeen seitsemän parasta jatkaa 2. divisioonassa. Lohko 3 * SBS Rupu, Huittinen * JSB-13, Pori * AFC Campus 2, Turku * FBC Loisto Original, Turku * RunU, Turku * HuKu, Salo * SBS Wirmo 1, Mynämäki * SBS Wirmo Akatemia, Mynämäki * NIF, Parainen * PöU, Pöytyä * SB Somero, Somero * SalPa, Salo * SB Naantali, Naantali * KaPa-65 2, Uusikaupunki Sisä-Suomi Lohko 3 * Valo, Jyväskylä * O2-Jyväskylä III, Jyväskylä * TiPa, Jyväskylä * Riemu, Jyväskylä * Gunners, Tampere * MIG II, Tampere * Rientola, Tampere * PIsku, Hattula * SBT PaPo, Parkano * YPA, Ylöjärvi Kaakkois-Suomi Lohko 5 * Crackers, Kotka * KaPa-51, Kangasniemi * LASB ed II, Lahti * Pelicans SB II, Lahti * SaiPa II, Lappeenranta * Voima, Imatra Savo-Karjala Lohko 6 * FB Factor, Kontiolahti * JorJy, Joroinen * Josba, Joensuu * Welhot II, Kuopio * Welhot III, Kuopio Pohjanmaa Lohko 7 * Nibacos, Kokkola * Blue Fox II, Uusikaarlepyy * SB Vaasa, Vaasa * Crusaders, Mustasaari * ISB, Ilmajoki * Konnat, Seinäjoki * SieSi, Sievi * SB Nivala, Nivala * Jeppis FBC, Pietarsaari * SBS Lapua, Lapua Pohjois-Suomi Lohko 8 * HaHe, Oulu * Team Sastis, Oulu * SSRA II, Oulu * SSRA, Oulu * Merikoski SBT, Oulu * OFBC, Oulu * Santa`s United, Rovaniemi * SBC Levi, Kittilä * SBT Tornio, Tornio * Kainuun Ärjy, Kajaani == Lähteet == * https://salibandy.fi/kilpailu/alueelliset-sarjat/etela-suomi/n2d/ * https://salibandy.fi/kilpailu/alueelliset-sarjat/lansirannikko/naisten-ii-div/ * https://salibandy.fi/kilpailu/alueelliset-sarjat/sisa-suomi/naisten-ii-div/ * https://salibandy.fi/kilpailu/alueelliset-sarjat/kaakkois- suomi/naisten-2-div/ * https://salibandy.fi/kilpailu/alueelliset-sarjat/savo- karjala/naisten-ii-div/ * https://salibandy.fi/kilpailu/alueelliset- sarjat/pohjanmaa/naisten-ii-div/ * https://salibandy.fi/kilpailu/alueelliset- sarjat/pohjois-suomi/naisten-ii-div/ Luokka:Suomen salibandysarjat
FurReal

FurRealFriends (FRF) on Hasbron kehittämä tuotesarja elektronisia eläinpehmoja. Hahmoja on isoja sekä pieniä. Hahmot tunnistaa yleensä jalassa olevasta merkistä jossa lukee FRF ja sen yläpuolella on sydän. Tunnetuimpia FRF-lemmikkejä ovat mm. luuta noutava koira sekä pienet päätään laskevat ja nostavat eläimet. Luokka:Nuket
Henriikka Könönen

Henriikka Claudia Könönen (s. 25. lokakuuta 1997 Oulu) on suomalainen seiväshyppääjä. Hän edustaa Kuivasjärven Auraa ja hänen valmentajinaan toimivat Aulis Kairento ja Uwe Könönen. Kalevan kisoista Könönen on saavuttanut seiväshypyn pronssia vuonna 2016 tuloksella 405. Hänen ennätyksensä on vuonna 2019 hypätty 415. == Lähteet == Luokka:Suomalaiset seiväshyppääjät Luokka:Vuonna 1997 syntyneet Luokka:Elävät henkilöt
Dean DeBlois

Dean DeBlois on kanadalainen elokuva- ja lyhytelokuvaohjaaja, joka on tunnettu elokuvistaan Lilo ja Stitch (2002), Näin koulutat lohikäärmeesi (2010), Näin koulutat lohikäärmeesi 2 (2014) ja Näin koulutat lohikäärmeesi 3 (2019). == Aiheesta muualla == * Luokka:Kanadalaiset elokuvaohjaajat Luokka:Elävät henkilöt Luokka:Syntymävuosi puuttuu
Messelirrisor

Messelirrisor on sukupuuttoon kuollut sarvinokkalintujen lahkoon kuuluva lintusuku ja heimon Messelirrisoridae ainoa suku. Ne olivat pieniä harjalintumaisia lintuja ja kuuluivat Keski-Eurooppaa keskisellä eoseenikaudella noin 49–37 miljoonaa vuotta sitten hallinneisiin pieniin metsälintuihin. Messelirrisorin fossiilisia jäänteitä on löydetty Messelin kaivoksesta Hessenistä, Saksasta. Messelirrisoridaen jäsenet olivat ensimmäiset nykyisin tunnetut harjalintujen (Upupidae) ja säihkyjien (Phoeniculidae) kehityslinjan edustajat sekä niiden sisarryhmä. == Lähteet == *Mayr, G. 2000. Tiny hoopoe-like birds from the Middle Eocene of Messel (Germany). The Auk 117(4):964-970 *http://cat.inist.fr/?aModele=afficheN&cpsidt;=1528405 == Aiheesta muualla == * Kuva yksilöstä. National Geographic. Luokka:Esihistorialliset linnut Luokka:Sarvinokkalinnut
Saga Kivekäs

Saga Elsa Alexandra Kivekäs (s. 6. toukokuuta 1997 Helsinki) on suomalainen seitsenottelija. Hän edustaa Espoon Tapioita ja hänen valmentajanaan toimii Mika Noronen. Kalevan kisoista Kivekäs on saavuttanut seitsenottelun hopeaa vuonna 2016. Lisäksi hän on saavuttanut sisäratojen SM-kilpailuista hopeaa 60 metrin aitajuoksusta vuonna 2017. ==Henkilökohtaiset ennätykset== * 100 m aidat: 13,60 (Kuortane 10.6.2017) * Korkeus: 174 (Kuortane 10.6.2017) * Kuula: 10,92 (Helsinki 27.1.2019) * 200 m: 25,07 (Kuortane 10.6.2017) * Pituus: 591 (Joensuu 28.8.2016) * Keihäs: 39,57 (Oulu 23.7.2016) * 800 m: 2.20,87 (Espoo 5.12.2018) * Seitsenottelu: 5525 (Kuortane 10.6.–11.6.2017) Lähteet == Lähteet == Luokka:Suomalaiset yleisurheilun moniottelijat Luokka:Vuonna 1997 syntyneet Luokka:Elävät henkilöt
T. J. Miller

Todd Joseph Miller, tunnettu myös lyhenteellä T. J. Miller (s. 4. kesäkuuta 1981) on yhdysvaltalainen näyttelijä, jonka läpimurto tapahtui vuonna 2008 elokuvassa CloverfieldT. J. Miller Hbo.com . Lisäksi hän on näytellyt muun muassa elokuvissa Big Hero 6, Näin koulutat lohikäärmeesi ja Näin koulutat lohikäärmeesi 2. Televisiossa Miller on esiintynyt muun muassa Silicon Valley -televisiosarjassa, jossa hän esitti Erlich Bachmania sarjan neljän ensimmäisen tuotantokauden ajan.T. J. Miller Silicon Valley Exit Interview, Ew.com == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
ALROSA (lentoyhtiö)

ALROSA on venäläinen lentoyhtiö. Se lentää reitti- ja tilauslentoja Mirnyin, Lenskin ja Domodedovon lentoasemilta. Vuonna 1992 perustettu yhtiö on kaivosyhtiö ALROSAn tytäryhtiö. Sen aiempi nimi oli Alrosa Mirny Air Enterprise. == Laivasto == thumb|ALROSAn Boeing 737-800 vuonna 2014. Joulukuussa 2020 ALROSAn laivastoon kuului 33 lentokonetta ja helikopteria: * 3 Antonov An-24RV * 1 Antonov An-26-100 * 2 Antonov An-38-100 * 2 Boeing 737-700 * 4 Boeing 737-800 * Irkut MC-21-300 (3 tilauksessa) * 15 Mil Mi-8T * 1 Mil Mi-8MT * 1 Mil Mi-26T * 3 Mil Mi-171 * Suhoi Superjet 100 (2 tilauksessa) ALROSA oli viimeinen lentoyhtiö, joka käytti kaupallisessa reittiliikenteessä Tupolev Tu-134:ää ja Venäjän viimeinen lentoyhtiö, joka käytti Tu-154:ää. Tu-134 poistui yhtiön laivastosta toukokuussa 2019 ja Tu-154 lokakuussa 2020. == Kohteet == Huhtikuussa 2017 ALROSA lensi reittilentoja seuraaviin kohteisiin: * ** Simferopol * ** Anapa ** Habarovsk ** Irkutsk ** Jakutsk ** Jekaterinburg ** Kemerovo ** Krasnodar ** Krasnojarsk ** Lensk ** Mirnyi ** Moskova ** Novosibirsk ** Pietari ** Poljarnyi ** Rostov-na-Donu ** Sotši ** Tomsk ** Ufa ** Ust-Kut == Lähteet == == Aiheesta muualla == * ALROSAn kotisivu Luokka:Venäläiset lentoyhtiöt
Jan Kaplicky

Jan Kaplický (18. huhtikuuta 1937 Praha – 14. tammikuuta 2009 Praha) oli tšekkiläis-brittiläinen arkkitehti. Hänet tunnettiin orgaanisiin muotoihin perustuvista hätkähdyttävistä rakennuksista, joita hän suunnitteli erityisesti Britanniaan. Hänen tunnetuimpiin rakennuksiinsa kuuluvat Sterling-palkittu Lord’s-krikettistadionin lehdistöaitio (1999) Lontoossa ja vuonna 2003 valmistunut Selfridges-tavaratalo Birminghamissa.Martin, Douglas: Jan Kaplicky, Audacious Czech Architect, Is Dead at 71, The New York Times 26.1.2009. Viitattu 4.4.2017. Kaplický valmistui arkkitehdiksi kotikaupungissaan Prahassa, jossa hän työskenteli Prahan kevääseen 1968 saakka. Neuvostomiehityksen aikaan hän pakeni Britanniaan ja sai töitä Richard Rogersin ja Norman Fosterin toimistosta. Vuonna 1979 hän perusti oman arkkitehtuuritoimistonsa nimeltä Future Systems. Siellä hänen läheiseksi työtoverikseen tuli hänen ensimmäinen vaimonsa Amanda Levete. Vuonna 2007 Kaplický osallistui arkkitehtikilpailuun Tšekin uuden kansalliskirjaston suunnittelusta. Hänen ehdotuksensa voitti, mutta poliitikkojen vastustuksesta ”mustekalaksi” kutsuttua suunnitelmaa ei toteutettu. ==Lähteet== ==Aiheesta muualla== Luokka:Brittiläiset arkkitehdit Luokka:Tšekkiläiset arkkitehdit Luokka:Vuonna 1937 syntyneet Luokka:Vuonna 2009 kuolleet
Triton-luokka

Triton-luokka oli Tanskan laivaston kolmen aluksen muodostama korvettiluokka, jonka alukset valmistettiin 1955-1957 Italiassa ja ne poistettiin palveluksesta vuoteen 1981 mennessä. == Alukset == Luokan alukset olivat samanlaisia Italian laivaston Albatros-luokan kanssa. Ne luokiteltiin aluksi sukellusveneentorjunta-aluksiksi ja vuodesta 1954 alkaen korveteiksi. Niiden runkonumerot olivat kuitenkin seurasivat fregattien numerointia.Gardiner, Robert s. 77 Triton-luokkanavalhistory.dk Nimi Telakka Kölinlasku Vesille Valmis Kohtalo KDM Bellona Navalmeccanica, Castellammare 1954 9. tammikuuta 1955 31. tammikuuta 1957 poistettu palveluksesta 9. tammikuuta 1981 KDM Diana Cantiere del Tirreno, Riva Trigoso 1953 19. joulukuuta 1954 30. heinäkuuta 1955 poistettu palveluksesta 30. elokuuta 1974 KDM Flora Cantiere del Tirreno, Riva Trigoso 1953 25. kesäkuuta 1955 28. elokuuta 1956 poistettu palveluksesta 1977 KDM Triton Cantiere del Tirreno, Riva Trigoso 1953 12. syyskuuta 1954 10. elokuuta 1955 poistettu palveluksesta 9. tammikuuta 1981 == Lähteet == * === Viitteet === Luokka:Tanskan laivaston korvetit
Ovdasaš

Ovdasaš on saamelaiseen muinaisuskoon kuuluva etiäinen. Se voi ilmaantua joko visuaalisena (näköaistiin liittyvänä) tai auditiivisena (kuuloon tai ääneen liittyvänä) ilmestyksenä. Vaikka ovdasaš voi ilmaantua tunnistettavana yksilönä, yleisempiä ilmestyksiä ovat erilaiset koputukset tai askeleet. Niissä vierailijan identiteetti jää epäselväksi. Ovdasaš-kohtaamisia ei koettu normaalisti pelottavaksi, mutta joskus niiden uskottiin olevan kuoleman enteitä. Myöhemmässä toissijaisessa perinteessä ovdasaš-hahmot ovat esiintyneet myös shamaanin lähettäminä kummituksina. == Lähteet == Luokka:Saamelaisen mytologian käsitteet
Terrestrinen vertausjärjestelmä

Terrestrinen vertausjärjestelmä on kolmiulotteinen vertausjärjestelmä, joka on sidottu Maahan. Terrestrinen vertausjärjestelmä pyörii ja kääntyy Maan mukana avaruudessa. Sen realisaatio on terrestrinen vertauskehys. Luokka:Geodesia Luokka:Koordinaattijärjestelmät
Pyhän Naumin luostari

Pyhän Naumin luostari on ortodoksiluostari Pohjois-Makedoniassa Ohridjärven rannalla lähellä Albanian rajaa. 1500-luvulla rakennettua luostaria laajennettiin kahdella seuraavalla vuosisadalla. Luostari tuhoutui Osmanien valtakunnan aikana. Jäännösten löydyttyä vuonna 1955 luostaria alettiin jälleenrakentamaan. Pyhän Naumin, joka oli yksi seitsemästä ensimmäisen Bulgarian valtakunnan apostolista, jäänteet on haudattu luostarin alle. ==Lähteet== == Aiheesta muualla == * Serbialaiset uhrijuhlat, Seura, 16.11.1938, nro 46, s. 16, Kansalliskirjaston digitaaliset aineistot Luokka:Ortodoksiset luostarit Luokka:Pohjois-Makedonian rakennukset ja rakennelmat
Vertausjärjestelmä

Vertausjärjestelmä on matemaattisten ja fysikaalisten määritelmien joukko, joiden avulla sijainti on teoreettisesti kuvattavissa. Määritelmät koostuvat käytettävistä teorioista ja periaatteista. Periaatteet voivat mm. kiinnittää sijainnin kuvaamiseen käytettävät suureet, näiden mittayksiköt, ajanhetket ja joukon vakioita. Vakiot voivat sisältää jonkin toisen vertausjärjestelmän realisoituja arvoja. Määritelmät eivät kuitenkaan sisällä mitattuja havaintoarvoja sijainnista (eli fysikaalisesti realisoi sijaintia). Vertausjärjestelmiä ovat esimerkiksi Kansainvälinen terrestrinen vertausjärjestelmä (ITRS) ja Euroopan korkeusvertausjärjestelmä (EVRS). Vertausjärjestelmän realisaatio on vertauskehys. Vertausjärjestelmässä ei (nimityksestään huolimatta) varsinaisesti verrata mitään. Luokka:Geodesia
Boaššu

Boaššu on saamelaisessa perinteessä tarkoittanut kodan kultillista takaovea ja sen ja tulisijan välistä aluetta, joka on ollut pyhä ja sallittu vain miehille.Pulkkinen, s. 226 Boaššussa säilytettiin noitarumpua ja aseita, jotka olivat naisilta kiellettyjä asioita. Boaššun kautta miehet lähtivät metsästämään ja palasivat metsältä sekä kulkivat uhritoimituksiin. Kansanuskon käänteisajattelun mukaan boaššua hallitsi feminiininen Boaššuáhkká-niminen jumaluus. Siihen liittyvästä kultista tiedetään kuitenkin hyvin vähän, eikä siitä ole tietoja kuin läntisiltä saamelaisilta. Boaššun kautta kulkeminen oli yksi niistä muinaisuskon ilmentymistä, joita lähetyssaarnajat pyrkivät kriminalisoimaan ja muutenkin tyrehdyttämään. Niitä kiinninaulasi erityisesti Kemin Lapissa 1600-luvun puolivälin jälkeen vaikuttanut Gabriel Tuderus. Vaikka boaššun kautta kulkeminen vähitellen saatiin kitketyksi pois ja itse pesäsoppi muodostui patojen ja muiden tavaroitten säilytyspaikaksi, monet saamelaisnaiset pyrkivät vielä pitkään välttämään kodan takaosan kiertämistä. ’Boaššu’ tunnettiin sanana lähes kaikilla saamelaiskielten alueilla. Se on lainattu myös Pohjois-Suomen murteisiin muodossa ’posio’, joka on jäänyt käyttöön Posion kunnan nimenä. Boaššu on samaa alkuperää kuin itämerensuomalaisten kielten sana ’pohja’. Se saattaa jopa olla vanha laina itämerensuomalaisilta. Sanaa on pidetty omaperäisenä, mutta joskus sitä on myös epäilty germaaniseksi tai vielä varhaisemmaksi indoiranilaiseksi lainaksi. == Lähteet == * === Viitteet === Luokka:Saamelaisen mytologian käsitteet
Heikki Hakala (vuorineuvos)

Heikki Salomon Hakala (s. 28. lokakuuta 1941 Kurikka) on vuorineuvos ja Metso Oyj:n entinen toimitusjohtaja. Hakala kirjoitti ylioppilaaksi Kurikan lukiosta 1961. Hän valmistui ekonomiksi 1965 ja kauppatieteiden maisteriksi 1971 (Kauppakorkeakoulu). Hän on tekniikan kunniatohtori (Tampereen teknillinen korkeakoulu 1997). Heikki Hakalan merkittävimmät työpaikat ovat olleet Kymi- Strömbergin talousjohtajana 1980-86, Rauma-Repolan ja Repola-yhtiön varatoimitusjohtajana 1986-1996, Rauma-konsernin toimitusjohtajana 1996-1999 sekä Metso Oyj:n toimitusjohtajana 1999-2000. Sen jälkeen hän on ollut hallitusammattilaisena mm. Metson, Lassila & Tikanojan, Kuusakoski Oy:n ja Altian hallituksissa. ==Lähteet== * http://www.metso.com/reports/2003/su/ar_7_2.shtml * Kuka kukin on 2005 Luokka:Suomalaiset yritysjohtajat Luokka:Vuorineuvokset Luokka:Vuonna 1941 syntyneet Luokka:Elävät henkilöt
Samaa tarinaa

__NOTOC__ Samaa tarinaa on punkyhtye Tryerin kolmas studioalbumi. Se julkaistiin 17. maaliskuuta 2017 levymerkillä Soit se Silti. Albumilta julkaistiin singlenä kappale ”Jos jään sinusta jälkeen” 17. helmikuuta 2017. == Kappaleet == Kaikki kappaleet säveltänyt Tryer ja sanoittanut Jussi Kahola. # # # # # # # # # # # # # == Kokoonpano == * Jussi Kahola – laulu, kitara, tuottaja * Tuomas Mikola – kitara, laulu * Vesa Ahonen – basso, laulu, tuottaja * Jonne Haapa-aho – rummut === Tuotanto === * Antti Loponen – tuottaja, äänittäjä, miksaaja, muut instrumentit * Samu Oittinen – masteroija * Ville Angervuori – kansikuva, yhtyekuvat == Lähteet == == Aiheesta muualla == * Samaa tarinaa @ bandcamp.com Luokka:Vuoden 2017 albumit Luokka:Tryerin albumit Luokka:If Societyn albumit
Greatest Shits

Greatest Shits on hardcore punk -yhtye Kohu-63:n kokoelma-albumi, joka julkaistiin vuonna 1996 levymerkillä Kråklund Records. Albumin kannet on toteuttanut Aki Virtanen.Discogs: Kohu-63 – Greatest Shits == Kappaleet == # # # # # # # # # # # # # # # # # # # # # # # # # # # == Lähteet == == Aiheesta muualla == * Finnmusic: Kohu-63 – Greatest Shits Luokka:Vuoden 1996 kokoelma- albumit Luokka:Kohu-63:n albumit
Thermidor (albumi)

__NOTOC__ Thermidor on hardcore punk -yhtye Abduktion toinen studioalbumi, joka julkaistiin keväällä 2008 levymerkillä Combat Rock Industry. Albumi äänitettiin studiolivenä Ylöjärven Fantom Studiossa vuodenvaihteessa 2007–2008. Albumi ylsi Suomen virallisen listan sijalle 29, ja se pysyi listalla yhteensä 3 viikkoa. == Vastaanotto == Albumi sai hyvän vastaanoton. Rumban arvioija sanoi yhtyeen kyenneen uudistumaan, ja vertasi sitä ajoittain The Strokesin kappaleita soittavalta Sur-rurilta. Hän kehui kappaleiden ilmavuutta sekä sovitusten toimivuutta. Soundin Petri Silas antoi albumille neljä tähteä viidestä. Hän kuvaili sitä edeltäjäänsä Tuli kulje kanssani -albumia ”äkäisemmäksi ja vimmaisemmaksi” teokseksi, ja sanoi yhtyeen onnistuvan tekemään yllättävän vaikuttavaa ja iskevää musiikkia ilman heavy metal -elementtejä. Desibelin Ilkka Valpasvuo ylisti Thermidoria, ja sanoi sen pönkittävän yhtyettä Suomen hardcoren kärkiniminä. Hän sanoi albumia kaksijakoiseksi kokonaisuudeksi melodisia ja rauhallisesti käynnistyviä sekä suoraviivaisia hardcore-kappaleita, jonka ääripäät sulautuvat toimivaksi ja sävykkääksi albumiksi. == Kappaleet == Kaikki kappaleet säveltänyt Abduktio sekä sanoittaneet Jukka Laajakallio ja Mikko Suikkanen. # # # # # # # # # # == Kokoonpano == === Yhtye === * Mikko Suikkanen – laulu * Jukka ”Zuge” Laajakallio – kitara, laulu * Antti Sompinmäki – kitara * Tuomas ”Jamppa” Järvinen – basso * Heikki Jalonen – rummut, lyömäsoittimet === Vierailevat muusikot === * Samu Oittinen – muut lyömäsoittimet * The Mullisto Choir – kuorolaulu * Sannis Koski – muu laulu === Tuotanto === * Ville Angervuori – kansikuva, layout * Mika Jussila – masteroija * Antti Luukkainen – tuottaja, muut lyömäsoittimet * Samu Oittinen – tuottaja, äänittäjä, miksaaja * Kalle Nurmi – avustava äänittäjä == Arvostelut == * Desibeli.net: * Rumba: positiivinen * Soundi: == Lähteet == Luokka:Vuoden 2008 albumit Luokka:Abduktion albumit
Yövuoro (EP)

__NOTOC__ Yövuoro on hardcore punk -yhtye Abduktion EP-levy, joka julkaistiin 26. heinäkuuta 2006 Combat Rock Industryn ja Evil Corporationin yhteisjulkaisuna. Kappaleiden sanat on merkitty kansilehtiseen suomen lisäksi myös englannin kielellä. Yhtye on albumilla ottanut pesäeroa suoraviivaiseen hardcoreen, ja kappaleet ovat edeltäviä julkaisuja tunnelmallisimpia ja emotionaalisempia. Albumi debytoi Suomen virallisen singlelistan kuudennella sijalla, ja se pysyi listalla yhteensä neljä viikkoa. == Vastaanotto == EP sai hyvän vastaanoton. Imperiumin Tuomas Valtanen antoi albumille arvosanan 7+. Hän nosti sen kantavaksi voimaksi kappaleiden grooven, ja piti laulun ulosannin raivokkuutta toimivana ainakin intensiiviseksi minialbumiksi tiivistettynä. Lammaszinen Markus Veijalainen piti yhtyeen tuoretta, melodisempaa otetta yhdistettynä raivoon, ja piti sitä kokonaisuudessaan miellyttävänä kuuntelukokemuksena. == Kappaleet == # # # # == Arvostelut == * Imperiumi.net: 7+/10 * Lammaszine: positiivinen == Lähteet == == Aiheesta muualla == * Discogs: Abduktio – Yövuoro Luokka:Vuoden 2006 EP:t Luokka:Abduktion albumit
William Dobson

William Dobson (1611–1646) oli englantilainen muotokuvamaalari, jota pidetään maan merkittävimpiin kuuluvana taiteilijana. Hän oli kuningas Kaarle I:n hovimaalari, ja hovin siirryttyä turvaan Oxfordiin Dobson maalasi siellä kuninkaalle uskollisten muotokuvia.William Dobson, barokin unohdettu nero Yle, viitattu 4.4.2017 Rojalistien menetettyä Oxfordin Dobson jäi työttömäksi ja kuoli unohdettuna taiteilijana Lontoossa 35-vuotiaana. Brittiläinen taidekriitikko ja televisiodokumenttien tuottaja Waldemar Januszczak pitää Dobsonin teoksia ensimmäisinä aidosti brittiläisinä taideteoksina. == Lähteet == == Aiheesta muualla == * Waldemar Januszczakin ohjelma William Dobsonista (Katsottavissa Yle Areenassa marraskuun 2018 puoliväliin) Luokka:Brittiläiset taiteilijat Luokka:Vuonna 1611 syntyneet Luokka:Vuonna 1646 kuolleet Luokka:Muotokuvamaalarit
Jarkko Luiro

Jarkko Luiro (s. 22. maaliskuuta 1998) on suomalainen jalkapalloilija. Hän edustaa Rovaniemen Palloseuraa. Luiro pelasi ensimmäisen ottelunsa Veikkausliigassa 10. elokuuta 2016, kun RoPS voitti kotonaan PS Kemin 5–0. Lokakuussa 2016 Luiro teki RoPS:n kanssa kauden 2019 loppuun asti ulottuvan sopimuksen. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Blohm & Voss P.184

Blohm & Voss P.184 oli saksalaisen Blohm & Vossin lentokonesuunnitteluosaston kehittämä, suunnitteluasteelle jäänyt nelimoottorinen pommikone. Konetyypistä suunniteltu P.184.01-versio olisi ollut rakenteeltaan kokometallinen. Alasiipikonfiguraation asennetun siiven keskisalko oli teknisiltä ratkaisuiltaan mielenkiintoinen: poikkileikkaukseltaan laatikkomaisen salon sisälle suunniteltiin sijoitettavan yksi koneen polttoainesäiliöistä. Runko olisi ollut poikkileikkaukseltaan pyöreä, ja viisipaikkainen ohjaamo olisi sijainnut sen kokonaan lasitetussa nokassa. Pommikuilu olisi alkanut ohjaamon takaa, mihin oli sijoitettu myös rungon 1,8-metrinen polttoainesäiliö. Peräosaan oli sijoitettu kääntyvä taka-ampumo sekä perinteinen sivu- ja korkeusperäsin. P.184:n suunniteltiin vielä perinteisellä kannuspyörälaskutelineellä, vaikka monissa muissa lentokoneprojekteissa oli siirrytty kehittyneempään kolmipyörälaskutelineeseen. Sisäänvedettävät nelipyöräiset päälaskutelineet olisivat sijainneet siiven moottorinaselleissa. Voimalaitteeksi suunniteltiin neljää 1950 hevosvoiman BMW 801E -tähtimoottoria. Aseistuksena olisivat olleet rungon päälle, alle ja takaosaan sijoitetut kauko-ohjatut ampumot, joiden lisäksi P.184 suunniteltiin kuljettamaan 4 000 kilogramman pommikuorma. Koneesta pyrittiin tekemään halpa ja yksinkertainen, ja osa sen alumiiniosista korvattiin teräksisillä korvikkeilla kevytmetallien heikon saatavuuden vuoksi. Saksan ilmailuministeriö (RLM) keskeytti projektin, sillä konetyyppi oli suorituskykynsä puolesta varsin keskinkertainen, vaikka olikin suunniteltu ei- strategisia materiaaleja hyödyntäväksi. == Tekniset tiedot (P.184.01) == == Lähteet == P.184 Luokka:Saksalaiset pommikoneet Luokka:1940-luvun pommikoneet Luokka:Saksalaiset lentokoneprojektit, 1939–1945
Thermidor

Thermidor voi tarkoittaa seuraavia: * Thermidor, yksi Ranskassa 1793–1806 käytetyn vallankumouskalenterin kuukausista (19. tai 20. heinäkuuta – 16. tai 17. elokuuta) * Thermidorin vallankaappaus, Ranskassa 27. heinäkuuta 1794 tapahtunut vallankaappaus, jossa Robespierre syrjäytettiin * Thermidor, edelliseen liittyen yleiskäsitteenä: vallankumouksen radikaalin vaiheen päättyminen * Thermidor, Abduktio-yhtyeen studioalbumi vuodelta 2008
Vendémiaire

Vendémiaire voi tarkoittaa seuraavia: * Vendémiaire, Ranskassa 1793–1806 käytetyn vallankumouskalenterin ensimmäinen kuukausi (22. tai 23. syyskuuta – 21. tai 22. lokakuuta) * FS Vendémiaire (F734), Ranskan laivaston fregatti * Vendémiaire-kansannousu, Ranskassa lokakuussa 1795 puhjennut kapina
Nivôse

Nivôse voi tarkoittaa seuraavia: * Nivôse, yksi Ranskassa 1793–1806 käytetyn vallankumouskalenterin kuukausista (21. tai 22. joulukuuta – 19. tai 20. tammikuuta) * FS Nivôse (F732), Ranskan laivaston fregatti
Ventôse

Ventôse voi tarkoittaa seuraavia: * Ventôse, yksi Ranskassa 1793–1806 käytetyn vallankumouskalenterin kuukausista (19. tai 20. helmikuuta – 20. tai 21. maaliskuuta) * FS Ventôse (F733), Ranskan laivaston fregatti
Germinal

Germinal voi tarkoittaa seuraavia: * Germinal, yksi Ranskassa 1794–1806 käytetyn vallankumouskalenterin kuukausista (20. tai 21. maaliskuuta – 19. tai 20. huhtikuuta) * FS Germinal (F735), Ranskan laivaston fregatti * KFC Germinal Beerschot, vuosina 1999–2013 toiminut belgialainen jalkapalloseura *Kivihiilenkaivajat (Germinal 1–2), Émile Zolan romaani vuodelta 1883 * Germinal, Albert Capellanin näytelmäelokuva vuodelta 1913 * Germinal, Yves Allégret’n näytelmäelokuva vuodelta 1963 * Germinal, Claude Berrin näytelmäelokuva vuodelta 1993
Floréal

Floréal voi tarkoittaa seuraavia: * Floréal, yksi Ranskassa 1793–1806 käytetyn vallankumouskalenterin kuukausista (20. tai 21. huhtikuuta – 19. tai 20. toukokuuta) * Floréal-luokka, Ranskan laivaston kuuden aluksen muodostama fregattiluokka * FS Floréal (F730), Ranskan laivaston Floréal-luokan fregatti
Prairial

Prairial voi tarkoittaa seuraavia: * Prairial, yksi Ranskassa 1793–1806 käytetyn vallankumouskalenterin kuukausista (20. tai 21. toukokuuta – 18. tai 19. kesäkuuta) * FS Prairial (F731), Ranskan laivaston Floréal-luokan fregatti
Joensuun postitalo

Joensuun postitalo valmistui vuonna 1955 Harva pysyy paikallaan. Karjalainen 26.2.2009 Rantakadulle Pielisjoen rantaan Joensuun keskustaan. Sitä ennen posti toimi Mustosen talossa Ranta- ja Koskikadun kulmassa. Heikki Tarma: Postin nousu ja murros. Karjalainen 29.12.2009 Talo rakennettiin alun perin myös jakelukeskusta ja valtion puhelinkeskusta varten. Postitalossa toimi vuosikymmenien ajan lennätin, kaukopuhelupalvelut, postipankki ja lajittelukeskus. Posti muutti pois Kauppakadulle vuonna 2009. Joensuun pääposti muuttaa Rantakadulta Centrumiin. Karjalainen 4.11.2009 Jo sitä ennen 5-kerroksisesta talosta oli muodostunut useiden eri alojen pienten yrityksen toimitalo. ==Lähteet== Luokka:Joensuun rakennukset ja rakennelmat Luokka:Suomen postitalot